เคยร้องเรียนไปเรื่องการปล่อยให้มีการจอดรถบนทางเท้า ตามที่ร้องเรียนทาง TraffyFondue หมายเลข  2022-Q8D8U7 แล้วก็มีการรับเรื่อง ส่งต่อกันไปมา จากเขตบางกอกน้อย ไปฝ่ายเทศกิจ เขตบางกอกน้อย แล้วก็ตอบมาเสร็จสิ้นอ้างว่าเป็นที่ของการรถไฟฯ  และก็มีการตอบมาของ สน.บางกอกน้อย ว่าเป็นพื้นที่ของสถานีตำรวจรถไฟธนบุรี 

ผมก็ถามกลับไปว่าก็ในเมื่อที่ทางเท้ามีฝาท่อโลหะมีตราอักษร สนย.กทม.ก็แสดงว่าเกี่ยวข้องกับสำนักการโยธา กรุงเทพมหานคร ตกลงเวลาสร้างใช้งบของกรุงเทพมหานคร หรืองบของการรถไฟแห่งประเทศไทย แต่ไม่ว่าจะงบจากใคร มาจากภาษีประชาชนไหม ถ้าบอกว่างบจากการรถไฟแห่งประเทศไทย แล้วมีตราอักษร สนย.กทม. นี่หมายความว่าไง ใช้จ่ายงบประมาณระหว่างกันยังไง เวลาทางเท้าเสียหาย ฝาท่อเสียหายใครจ่ายงบซ่อม ใครคุมงาน เอาให้เคลียร์ รัฐวิสาหกิจหลายรายก็ได้รับเงินอุดหนุนจากรัฐ ไม่ใช่นำรายได้ส่งให้รัฐอย่างเดียว ซึ่งเงินนี้มันก็มาจากภาษีประชาชนใช่ไหม แล้วสุดท้ายมีเจ้าหน้าที่เขตบางกอกน้อย ชื่อ p*****t เขตบางกอกน้อย มารับเรื่องอีกที เมื่อ 20 ก.ย. 65 แต่หลังจากนั้นก็ไม่มีความคืบหน้าอะไร จึงรบกวนหารือกันให้ชัด ว่าไม่ว่าทางเท้าจะเป็นของ กรุงเทพมหานคร หรือการรถไฟแห่งประเทศไทย หากมีการให้เช่า ให้สัมปทานทำที่จอดรถ ต้องจอดเฉพาะในพื้นที่ ที่ทำเพื่อการจอดรถ ห้ามล้ำมาจอดที่ทางเท้าเด็ดขาด ขอร้องเรียนถึงท่านผู้ว่าราชการกรุงเทพมหานคร ช่วยหาทางแก้ไขปัญหากับการรถไฟแห่งประเทศไทยด้วยครับ ภาพนี้ถ่ายเมื่อ 2 ก.ย. 66